ฟอร์บส์ยก ไคลี เจนเนอร์ รับทรัพย์มากสุดแห่งปี 2020
นิตยสาร ฟอร์บส์ เผยผลการจัดอันดับเหล่าคนดังท็อป 100 ที่มีรายได้มากที่สุดในโลก ประจำปี 2020 รวมกันทั้งสิ้นก่อนหักภาษีและค่าธรรมเนียมให้กับผู้จัดการเป็นเงิน 6100 ล้านเหรียญสหรัฐฯ (ราว 193000 ล้านบาท) ลดจากปีกลาย 200 ล้านเหรียญ หรือราว 6300 ล้านบาท เพราะสถานการณ์การแพร่ระบาดของเชื้อไวรัสโควิด-19 ที่ทำให้หลายประเทศทั่วโลกต้องใช้มาตรการล็อกดาวน์ ปิดกิจกรรมการแสดง สนามกีฬา สถานบันเทิงต่างๆทั้งนี้ ไคลี เจนเนอร์ นักแสดงเรียลลิตี้ตระกูลคาร์เดเชียน วัย 22 ปี ลูกพี่ลูกน้องกับคิม คาร์เดเชียน ถือเป็นบุคคลที่หาเงินเข้ากระเป๋าได้มากที่สุดในโลก ด้วยตลอด 12 เดือนที่ผ่านมา รับทรัพย์ 590 ล้านเหรียญ หรือกว่า 18600 ล้านบาท ส่วนใหญ่จากการขายหุ้นบริษัทเครื่องสำอาง ไคลี คอสเมติกส์ ของตัวเอง 51% ให้กับบริษัท โคตี้ เมื่อปีกลาย ทั้งที่ไคลีเพิ่งถูกฟอร์บส์ปลดจากตำแหน่งมหาเศรษฐีโลกอันดับ 2 ได้แก่ เคนเย เวสต์ สามีของคิม มีรายได้ประมาณ 170 ล้านเหรียญจากธุรกิจขายรองเท้าแบรนด์ Yeezy ร่วมกับอาดิดาส อันดับ 3 ได้แก่ โรเจอร์ เฟเดอร์เรอร์ นักเทนนิสชาวสวิสฯ (106.3 ล้านเหรียญ) ขณะที่มหาเศรษฐีหน้าใหม่ปีนี้ รวมทั้งลิน-มานูเอล มิแรนดา ผู้สร้างสรรค์บทละครเพลง ฮามิลตัน (45.5 ล้านเหรียญ) และบิลลี ไอลิซ นักร้องนักแต่งเพลงสาวชาวอเมริกัน (53 ล้านเหรียญ) ซึ่งยังได้ชื่อว่าอายุน้อยที่สุดวัย 18 ปี ของท็อป 100 ปีนี้.
นิตยสาร ฟอร์บส์ เผยผลการจัดอันดับเหล่าคนดังท็อป 100 ที่มีรายได้มากที่สุดในโลก ประจำปี 2020 รวมกันทั้งสิ้นก่อนหักภาษีและค่าธรรมเนียมให้กับผู้จัดการเป็นเงิน 6100 ล้านเหรียญสหรัฐฯ
ฟอร์บส์,นิตยสารฟอร์บส์,ไคลี เจนเนอร์,คนดัง,คนดังที่มีรายได้มากที่สุดในโลก,เคนเย เวสต์,ข่าววันนี้